Konsolidované znenie

**152**

**NARIADENIE VLÁDY**

**Slovenskej republiky**

z 26. júna 2024,

**ktorým sa vykonáva zákon č. 142/2024 Z. z. o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov**

Vláda Slovenskej republiky podľa § 29 zákona č. 142/2024 Z. z. o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov (ďalej len „zákon“) ustanovuje:

**§ 1**

(1) Kritériom, či predložený investičný projekt spĺňa podmienku podľa § 3 ods. 4 písm. b) zákona na určenie ako strategickú investíciu, je odstránenie, zníženie alebo obmedzenie kontaminácie na úroveň akceptovateľného rizika s ohľadom na súčasné a budúce využitie územia a závažného rizika pre ľudské zdravie alebo horninové prostredie, podzemnú vodu a pôdu alebo odstránenie závažných nepriaznivých účinkov environmentálnej škody na chránených druhoch rastlín a živočíchoch a chránených biotopoch európskeho významu, vode a pôde prijatím a vykonaním nápravných opatrení, ktorých účelom je obnova, regenerácia alebo nahradenie poškodených prírodných zdrojov alebo ich zhoršených funkcií alebo zabezpečenie rovnocennej náhrady za tieto zdroje alebo funkcie.

Odseky 2 až 4 a § 2 a 3 bez zmeny.